Temeljem članka 7. stavak 1. i članka 10. stavak 3. Zakona o financiranju političkih aktivnosti, izborne promidžbe i referenduma ("Narodne novine" broj 29/19. i 98/19.) i članka 30. točka 2. Statuta Osječko-baranjske županije ("Županijski glasnik" broj 2/95., 2/97., 3/99., 3/01., 8/01., 9/03., 13/05., 2/06., 5/09., 16/09., 2/13., 4/18., 2/20. i 2/21.), Skupština Osječko-baranjske županije donijela je na ___ sjednici _________ 2024. godine

O D L U K U

o raspoređivanju sredstava za 
financiranje političkih stranaka iz 
Proračuna Osječko-baranjske županije
za 2025. godinu
Članak 1.

Ovom Odlukom raspoređuju se sredstva za financiranje političkih stranaka u Skupštini Osječko-baranjske županije (u daljnjem tekstu: Skupština) planirana za prva četiri mjeseca 2025. godine, na način i pod uvjetima utvrđenim Zakonom.
Članak 2.


Izrazi u ovoj Odluci, koji imaju rodno značenje odnose se jednako na muški i ženski rod.

Članak 3.

Za svakog vijećnika Skupštine utvrđuje se mjesečni iznos sredstava od 200,00 eura, tako da pojedinoj političkoj stranci pripadaju sredstva razmjerno broju njenih vijećnika prema konačnim rezultatima izbora za članove Skupštine. 
Za svakog vijećnika podzastupljenog spola, pojedinoj političkoj stranci pripada i pravo na naknadu u visini od 10% iznosa predviđenog po svakom vijećniku, što iznosi 20,00 eura mjesečno.
Članak 4.


Političkim strankama raspoređuju se sredstva u 2025. godini kako slijedi:
	Politička stranka
	Ukupni broj vijećnika
	Od toga podzastupljeni spol
	Planirani iznos sredstava za prva četiri mjeseca 2025. godine (u eurima)

	Hrvatska demokratska zajednica
	18
	5
	14.800,00    

	Nezavisna lista Ante Đapića
	2
	0
	1.600,00    

	Aktivni nezavisni umirovljenici
	1
	0
	800,00    

	Hrvatska stranka umirovljenika
	1
	1
	880,00

	Hrvatska stranka prava
	1
	0
	800,00

	Demokratski HSS
	2
	1
	1.680,00

	Hrvatska socijalno-liberalna stranka
	1
	0
	800,00    

	Domovinski pokret
	9
	2
	7.360,00    

	Socijaldemokratska partija Hrvatske
	5
	2
	4.160,00          

	SNAGA Slavonije i Baranje
	3
	0
	2.400,00    

	Hrvatska narodna stranka
	2
	0
	1.600,00    

	Most
	2
	0
	1.600,00

	Ukupno
	47
	11
	38.480,00


Članak 5.

Financijska sredstva iz članka 4. ove Odluke doznačuju se tromjesečno na IBAN političke stranke odnosno ako se završetak mandata ne poklapa s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata sukladno Zakonu.
Članak 6.
Ova Odluka bit će objavljena u "Županijskom glasniku", a stupa na snagu 1. siječnja 2025. godine.

